	[bookmark: _GoBack]Parlamentul European
2019-2024
	[image: EP logo RGB_Mute]



TEXTE ADOPTATE

[bookmark: TANumber]P9_TA(2024)0085
[bookmark: title]Protecția jurnaliștilor și a apărătorilor drepturilor omului împotriva procedurilor judiciare vădit nefondate sau abuzive
[bookmark: DocNumber]
[bookmark: Commission]Comisia pentru afaceri juridice
[bookmark: PE]PE745.170
[bookmark: Sujet][bookmark: References]Rezoluția legislativă a Parlamentului European din 27 februarie 2024 referitoare la propunerea de directivă a Parlamentului European și a Consiliului privind protecția persoanelor implicate în acțiuni de mobilizare publică împotriva procedurilor judiciare vădit nefondate sau abuzive („Acțiuni strategice în justiție împotriva mobilizării publice”) (COM(2022)0177 – C9-0161/2022 – 2022/0117(COD))
[bookmark: TextBodyBegin](Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2022)0177),
–	având în vedere articolul 294 alineatul (2) și articolul 81 alineatul (2) litera (f) din Tratatul privind funcționarea Uniunii Europene, în temeiul cărora propunerea a fost prezentată Parlamentului de Comisie (C9‑0161/2022),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul motivat prezentat de către Senatul Franței în cadrul Protocolului nr. 2 privind aplicarea principiilor subsidiarității și proporționalității, în care se susține că proiectul de act legislativ nu respectă principiul subsidiarității, 
–	având în vedere avizul Comitetului Economic și Social European din 26 octombrie 2022[footnoteRef:1],  [1:  	JO C 75, 28.2.2023, p. 143.] 

–	având în vedere acordul provizoriu aprobat de comisia competentă în temeiul articolului 74 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 20 decembrie 2023, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere avizele Comisiei pentru libertăți civile, justiție și afaceri interne și al Comisiei pentru cultură și educație,
–	având în vedere raportul Comisiei pentru afaceri juridice (A9-0223/2023),
1.	adoptă poziția sa în primă lectură prezentată în continuare[footnoteRef:2]; [2:  	Prezenta poziție înlocuiește amendamentele adoptate la 11 iulie 2023 (Texte adoptate, P9_TA(2023)0264).] 

2.	propune ca acest act legislativ să fie denumit „Directiva Wölken-Bolaños García privind protecția persoanelor implicate în acțiuni de mobilizare publică împotriva procedurilor judiciare vădit nefondate sau abuzive („Acțiuni strategice în justiție împotriva mobilizării publice”)”[footnoteRef:3]; [3:  	Tiemo Wölken și Félix Bolaños García au condus negocierile pentru actul în cauză în numele Parlamentului și, respectiv, al Consiliului.] 

3.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
4.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

P9_TC1-COD(2022)0117
Poziția Parlamentului European adoptată în primă lectură la 27 februarie 2024 în vederea adoptării Directivei (UE) 2024/... a Parlamentului European și a Consiliului privind protecția împotriva cererilor vădit neîntemeiate sau a procedurilor judiciare abuzive împotriva persoanelor implicate în acțiuni de mobilizare publică („acțiuni strategice în justiție împotriva mobilizării publice”)

(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Directiva (UE) 2024/1069.)

